Neid küsimusi tuleb veel üksjagu, millele mitte mingisugust selget vastust need, kes selle müügi poolt kõnelesid, anda ei osanud. Mida me veel teame? Sel hetkel, kui  IPO oli aktuaalne, Eesti Energial oli 7 miljardit krooni arvel. Ja siis meil on olemas mingisugune investeeringute plaan, mida mitte keegi ei ole kunagi konkreetselt objektiti kinnitanud. Vabariigi Valitsus ei ole seda kindlasti kinnitanud. Riigikogus ei ole seda kindlasti kuidagimoodi kinnitatud. Eesti Energia nõukogu ei ole ka seda investeeringute plaani kinnitanud. Ehk siis, sisuliselt küsiti raha investeeringute plaani täitmiseks, aga ei öeldud, milles investeeringute plaan seisneb.